**TRAVAY NANKAZ.**

**KANMAN 2 REPRÉSENTATION DE SOI ET RAPPORT À AUTRUI.**

**2NDE LVB ET LVC**.

**DEVOIR MAISON / DÈVWA NANKAZ**.

**Lire les articles du FA (France- Antilles)**  / **Li sé awtik a FA -la** :

* Art 1. « Affirmer ses cheveux afro, un acte politique qui a du sens ».
* Art 2. « On s’emmêle les cheveux au lycée Bel Air ».
* Art 3. « AURÉLIE LOUCHART, journaliste et auteur du livre « Trop crépues ? ». « Une coupe afro soignée est aussi respectable que des cheveux défrisés ou caucasiens ».

**Lire les textes** / **Li sé tèks-la** :

* « An sé Nèg », Guy CORNÉLY.
* « TI GWADLOUPÉYEN » Fred DESHAYES.

 Travail d’expression écrite : E.E  / Travay maké:

**Lègzèwsis n°1**. (**10 PWEN**)

Apwé ou ké li tout sé dokiman-la atètipo (dans le calme), ou ké maké toutbiten yo ka ba-w anvi di. Ou ké òwganizé maké a-w. Sa vé di ou ké chèché gadévwè:

* Ki gran lidé tout sé dokiman-la ka voyé monté douvan ? (thème principal).
* Ki grennsèl yo ka défann oben yo ka pwopozé ? (les opinions avancées ou proposées).
* Ki ganm a sé dokiman-la ? (la tonalité des documents). Ès yo **ka** **kritiké** ? (sont-ils critiques?). Ès yo **ka gloriyé**? (sont-ils élogieux ?). Ès yo **ka èché fè on** **kankan** ? (sont-ils polémiques ?). Ès yo **ka chaché wouvè zyé a moun** ? (permettent-ils aux lecteurs de s’interroger ? de changer de point de vue ?).

**PWANGAD / ATTENTION !!!!** :

(apiyé kò a-y asi tout sé kèsyon-lasa pou chawpanté (structurer) maké a-w).

**Lègzèwsis n°2** : (**4 PWEN**)

Adan **lègzèwsis n°1**-la ou dékatyé (analyser) sé dokiman-la é ou kontrui kalkilaj (tu as construit ta réflexion) a-w avè sé diféran kèsyon-la an pozé-w la.

Apwézan, an vé ou di mwen, silon vou, ki lyannaj ou té ké pé fè avè pwoblématik a kanman 2 « **Représentation de soi et rapport à autrui** » ?

Maké lidé a-w adan **6 a 10 lign**.

**Lègzèwsis n°3** : (**4 PWEN**)

**Fè konprinèt maché** **(Exercice pour inciter la réflexion).**

Mi dé pwovèb kréyòl. Kijan ou ka konpwann-yo ? Ka yo ka ba-w anvi di? Adan ki sitiyasyon ou té ké pé sèvi èvè yo ? Maké sitiyasyon-lasa osi.

* **Nèg ni mové mannyè.**
* **On vyénèg ka rété on vyénèg**.

**GANM A TRAVAY-LA / GANM A MAKÉ KRÉYÒL-LA** : (**2 PWEN**) Pou chak sé biten-la ou ké trapé : **0,5 pwen**.

* **Fèy-la pwòp.**
* **Sé lidé-la klè.**
* **Sé lidé-la é sé dékatyaj-la (les analyses) ou ka pwopozé la, yo ka koulé zuil.**
* **Kréyòl-la byen maké**.









